
ВЪПРОСИ И ОТГОВОРИ ПО ПРОЦЕДУРА 

№ BG161PO003-1.1.05 „Разработване на иновации от стартиращи предприятия"
ОТГОВОР НА ВЪПРОСИ С  № 46 -48, 

ПОЛУЧЕНИ В ПЕРИОДА 05.05.2011 г. – 10.05.2011 г.  

И ПУБЛИКУВАНИ НА 20.05.2011 г.
ВЪПРОС № 46)  

Уважаеми Дами и Господа, 

Във връзка с поставения от мен въпрос №41 в публикуваният от Вас отговор не съдържа конкретен и ясен отговор относно следното: Допустимо ли е един кандидат, отговарящ на всички изисквания за участие и по двете процедури, да подготви и входира едновременно две отделни проектни предложения по процедури «Разработване на иновации от стартиращи предприятия» и «Развитие на стартиращи иновативни предприятия чрез подкрепа за внедряване на иновативни продукти, процеси и услуги», при условие, че проектите се отнасят за различни допустими дейности и съответно разходи, но като цяло двата проекта са взаимно допълващи се за целите на общо инвестиционно намерение.

Моля за Вашия конкретен отговор с „ДА” или „НЕ”, тъй като в насоките и по двете процедури няма подобно ограничение.

Предварително благодаря,

В. Ковачева

05.05.2011 г. (дата на постъпване на въпроса)

ОТГОВОР № 46)  

В съответствие с публикувания отговор на зададения от Вас Въпрос № 41, където конкретно е посочено, че Е ДОПУСТИМО един кандидат да участва с две проектни предложения, от които:

a) едно по процедура BG161PO003-1.1.05 „Разработване на иновации от стартиращи предприятия” и 
b) едно по процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги”.,

включително и когато проектните предложения са взаимнодопълващи се. Това важи при спазване на следното задължително условие: за всяко от проектните предложения (съответно на Насоките за кандидатстване по всяка от процедурите) да е спазено изискването за включване на допустими дейности и разходи съгласно допустимите видове проекти/дейности/разходи.

В този смисъл едновременното изготвяне, подаване и (в случай на одобрение) изпълнение на два взаимодопълващи се проекта не е недопустимо.
В допълнение, следва да имате предвид, че не може да се кандидатства и съответно получи финансиране за извършването на ЕДНИ И СЪЩИ ДЕЙНОСТИ И РАЗХОДИ.  
ВЪПРОС № 47)  

Здравейте,

При прегледа на документите за кандидатстване по програма "Разработване на иновации от стартиращи предприятия", правейки предварителен вариант на бюджета, ме смути факта, че за наемането на квалифициран програмист, максималното възнаграждение, което се признава по "Минимален осигурителен доход на основни икономически дейности и квалификационни групи професии - 2011 г.", е: за код 72-Научноизследователска и развойна дейност - 3х398лв. Това е 1194 лв. Имайки виждане с възнагражденията в тази област, смятам, че трудно ще се намери добър специалис

 т за такова възнаграждение, като се има предвид и факта, че фирма с основна дейност развой няма откъде да има приходи за по-високи възнаграждения. Въпреки това правилни ли са ми разчетите за наемане на аналитичен специалист - 1194 лв. за 8 часа пълен работен ден.

Благодаря Ви предварително за отговора.

инж. М Иванов
09.05.2011 г. (дата на постъпване на въпроса)

ОТГОВОР № 47)  

Съгласно т. 2.3.1.2. „Специфични допустими разходи” от Насоките за кандидатстване разходите за възнаграждения за квалифициран персонал, необходим за изпълнението на дейностите по проекта (допустими са разходите за 5-ма експерти, наети на трудов договор за минимум 4 часа на ден), като същите са допустими в размер, при който не надвишават 3 пъти праговете, определени в Минималния осигурителен доход по основни икономически дейности и квалификационни групи професии за годината на кандидатстване. 
В този смисъл, съгласно посоченото във Вашия въпрос и в съответствие с праговете, указани в Минималния осигурителен доход по основни икономически дейности и квалификационни групи професии за 2011 г., максималният допустим размер на възнаграждение на специалисти в областта на научноизследователската и развойна дейност, който може да се финансира по настоящата процедура е 1194 лв. 
ВЪПРОС № 48)  

Здравейте,

Искам да попитам дали Декларацията за МСП по Процедура BG161PO003-1.1.05 „Разработване на иновации от стартиращи предприятия” се попълва на ръка, тъй като в Пакета документ е само в PDF формат.

С уважение,

Сирма Митова

10.05.2011 г. (дата на постъпване на въпроса)

ОТГОВОР № 48)  

Обнародваният в Държавен вестник, бр. 10/2011 г. нов образец на Декларация за обстоятелства по чл. 3 и чл. 4 от Закона за малките и средните предприятия се попълва на ръка.  

